Folketing
2010-12-07

Jeg ser, at de i DF er mødt talstærkt op, og det må jo så glæde DF, at de også her har en fuldstændig fantastisk indflydelse. Det kan jo heller ikke undre, når en finansminister kan sige, at der virkelig er et idéfællesskab mellem Venstre og DF, og statsministeren praler jo ligefrem lige i øjeblikket med, at det er ham, der har opfundet pointsystemet. Og det er jo godt nok, men det er igen et svar på et krav fra DF. Det er jo så også det, der sker her. Man siger ét i skåltalerne, og man gør noget andet i praksis. Man vil i realiteten ikke tage det nødvendige slagsmål. Det er ærgerligt. Der er som sagt et bredt flertal for at ophæve både det retslige forbehold og forsvarsforbeholdet, men regeringen vil ikke. Så skal jeg på vegne af S, SF og RV fremsætte følgende: Forslag til vedtagelse »Folketinget konstaterer, at retsforbeholdet allerede nu og i stigende grad forhindrer Danmarks aktive deltagelse i samarbejdet på området retlige og indre anliggender.